hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en my en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
Արևելյան գոհարը` Երևանի սրտում (լուսանկարներ) — Անի Բլոգ
Մայիսի 13, 2016 Անի Գասպարյան
Շենքի ճակատային մասում, օրինակ, կա հավերժության նշանը: Ոճն ընդհանուր առմամբ արևելյան է` հարուստ հայկական և պարսկական մոտիվներով: Որմնանկարների մեջ նույնպես կան բազմաթիվ հայկական զարդանախշեր ու սիմվոլներ` սոխակներ, վարդյակներ, սկիհներ, եղնիկներ, փակ գոտիներ, անգամ խաչ: Սակայն հայ վարպետներն առատորեն օգտագործել են նաև պարսկական մոտիվներ` ծաղկային տարրեր, զարդագոտիներ և այլն: Որմնանկարներից մեկը հայկական գորգի պատկերով է, որի կենտրոնում խաչ է պատկերված: Ի դեպ, հայելապատ խաչ-զարդանախշ կա նաև սենյակի առաստաղին, որի կենտրոնում հետագայում կախվել է հսկայածավալ, գեղեցիկ ջահը: Ջահի պատմությանը կանդրադառնանք ստորև: Սենյակի մի հատվածում պատի մեջ փորված երեք փոքրիկ հայելապատ խորշեր են` մզկիթի տեսքով: Սա, ըստ մասնագետների, եղել է հյուպատոսի սրբանկյունը՝ աղոթատեղին:
Թումանյանական շունչը՝ պարսկական հյուպատոսարանում
1920 թ. նոյեմբերյան հեղափոխությունից հետո, երբ բոլոր դեսպանատներն ու հյուպատոսարանները կենտրոնանում են Մոսկվայում, տարածքը տրամադրում են Հայ օգնության կոմիտեին, որի առաջին նախագահը եղել է Հովհաննես Թումանյանը: Միքայել Հարությունյանի խոսքով՝ Թումանյանը Թբիլիսիից եկել է Երևան և ՀՕԿ-ի նիստերը այստեղ գումարել մինչև իր մահը: Պարսիկ հյուպատոսի նստավայրը` կոմունիստների տառաճանաչության դպրոց 1924 թ.` Թումանյանի մահվանից հետո, ՀՕԿ-ը տեղափոխում են` այս տարածքը տրամադրելով կոմունիստներին: Տարածքը դառնում է կուսակցական երեկոյան բարձրագույն դպրոց: «1924-1935 թվականներին կոմունիստներն այստեղ տառաճանաչություն են սովորում»,- ասում է Հարությունյանը:
1935 թ. նրանց նույնպես ուրիշ տեղ են տեղափոխում, և կառույցը 4 տարի մնում է թափուր: Հիմա ջահի պատմության մասին: 1927 թ. տարածքում էլեկտրականություն են անցկացնում: Այդ ժամանակ ճարտարապետ Ալ. Թամանյանը, դպրոցի հետ ընդհանուրհայտարարի գալով, նախագծում և Իտալիայում պատվիրում է մի հոյակերտ ջահ` համահունչ սենյակի ընդհանուր ինտերիերին: 1928 թ. ջահը բերվում է և կախվում առաստաղի հայելապատ խաչի կենտրոնում: Ռազմական դատախազի նստավայր 1939 թ. հայկական բանակի ռազմական դատախազը խնդրանքով դիմում է Հայաստանի կառավարություն, որպեսզի թափուր մնացած տարածքն իրեն տրամադրեն:
Մինչև 1957 թ. կառույցը դառնում է ռազմական դատախազի նստավայրը: Հետաքրքիր է` ինչպես է ռազմական դատախազը որոշումներ կայացրել արևելյան այս ռոմանտիկ միջավայրում: Այդ հարցը հետաքրքրում է նաև Հարությունյանին. «ՀՕԿ-ը հասկացանք, բայց կուսակցական բարձրագույն դպրոց, ռազմական դատախազի նստավայր… Մի քիչ անհասկանալի է: Բայց ամենակարևորն այն է, որ անգամ թափուր մնալով` պահպանվել է, չեն վնասել, ինչն այսօր ամեն քայլափոխի արվում է»: 1957 թ., երբ ռազմական դատախազին են տեղափոխում ուրիշ տեղ, տարածքը կրկին մնում է թափուր մինչև 1964 թ.:
52 տարի` նույն հասցեում
1964 թ. փետրվարի 29-ին տեղի է ունենում Հայաստանի պատմական հուշարձանների պահպանման հայկական ընկերության հիմնադիր համագումարը, որի նախագահ է ընտրվում նկարիչ Մարտիրոս Սարյանը: Մինչ այդ` 1923 թ., Ալեքսանդր Թամանյանի, Մարտիրոս Սարյանի, Աշխարհբեկ Քալանթարի և այլ մեծերի նախաձեռնությամբ ու ջանքերով հիմնադրվում է Հնությունների պահպանության պետական կոմիտեն: Հենց Մարտիրոս Սարյանն էլ ճարտարապետ, ԳԱԱ ակադեմիկոս Վարազդատ Հարությունյանի և այլոց հետ նախաձեռնում է այս հասարակական կազմակերպության հիմնումը, որի նպատակը հայկական պատմա-մշակութային հուշարձանների վերականգնումը, պահպանումն ու լուսաբանումն էր` ի աջակցություն պետական ջանքերի:
1964 թ. տարածքը տրամադրվում է Հայաստանի պատմական հուշարձանների պահպանման հայկական ընկերությանը, որն այն զբաղեցնում է մինչ օրս: 1972 թ., երբ վախճանվում է Մարտիրոս Սարյանը, ընկերության նախագահ է ընտրվում Ռուբեն Ազիզբեկյանը, իսկ 1977 թ.` Վարազդատ Հարությունյանը, որն ընկերությունը ղեկավարում է մինչ իր մահը` 2008 թ.: Նրա մահից հետո ընկերության նախագահի պաշտոնը ստանձնում է զրուցակիցս` Վարազդատ Հարությունյանի գործադիր տեղակալ Միքայել Հայությունյանը, որն, ինչպես նշեցի, այստեղ է աշխատում արդեն 42 տարի: «Մեր ընկերության կողմից վերականգնվել է 62 կարևոր պատմա-ճարտարապետական հուշարձան, որից հինգը` անկախությունից հետո»,- ասում է նա:
Հետաքրքիր է, որ դեռևս խորհրդային տարիներին պատմա-մշակութային հուշարձանների պահմանման գործում կարևորվել է հանրային աջակցությունը: Այս ընկերությանը ժամանակին անդամագրված է եղել ավելի քան կես միլիոն քաղաքացի: Եվ հենց հանրային անդամավճարների միջոցով էլ իրականացվել են պատմա-մշակութային հուշարձանների վերականգնման աշխատանքները: Կազմակերպությունը նաև լուրջ քարոզչական գործունեություն է ծավալել: Միքայել Հարությունյանն անձամբ պետական հեռուստաընկերության եթերում վարել է հատուկ հաղորդաշար` նվիրված ազգային արժեքներին ու դրանց պահպանմանը: Ցավոք, այսօր ընկերության գործունեությունը սառեցված է, քանի որ ֆինանսական միջոցներ չկան: Չնայած դրան` ընկերության նախագահն ամեն օր պարտաճանաչ գալիս է աշխատանքի` հույս ունենալով, որ մի օր կվերականգնի անցյալի բեղմնավոր գործունեությունը:
Քաղաքային իշխանությունները չեն զոհի շենքը
Օրեր առաջ այս հասցեում իր նորամուտը տոնեց ԻԿՕՄՕՍ-Հայաստան (Հուշարձանների և տեսարժան վայրերի պահպանության միջազգային խորհրդի Հայաստանի ազգային կոմիտե) կազմակերպությունը: Վերջինս 2014 թ. դիմել էր Երևանի քաղաքապետարան` Հանրապետության փողոցի 32 հասցեում գտնվող պատմական հուշարձան հանդիսացող շենքն անհատույց օգտագործման իրավունքով կազմակերպությանը տրամադրելու խնդրանքով: Երևանի քաղաքապետարանն ընդառաջ է գնացել կազմակերպության խնդրանքին և տարածքը տրամադրել ԻԿՕՄՕՍ-ին` Պատմական հուշարձանների պահպանման հայկական դաշնության հետ հավասար օգտագործման հիմունքներով: Կազմակերպության անդամների ջանքերով վերանորոգվել է շինության մի հատվածը, իսկ ՀՀ մշակույթի նախարարության ֆինանսավորմամբ ամրակայվել է որմնանկարների հատվածը, վերանորոգվել շինության տանիքը: ԻԿՕՄՕՍ-ի Հայաստանի ազգային կոմիտեի նախագահ Գագիկ Գյուրջյանի խոսքով` սա պետական կառույցների համագործակցության և համատեղ ջանքերով հուշարձանի վերականգնման և պահպանության լավ օրինակ է: ԻԿՕՄՕՍ-ի Հայաստանի ազգային կոմիտեն պարտավորվել է հոգ տանել հուշարձան-շենքի պահպանության և հետագա շահագործման համար: Միքայել Հարությունյանը նույնպես գոհ է, որ հենց ԻԿՕՄՕՍ-ին տրամադրվեց շենքը` նշելով, որ իրենց կազմակերպությունն այս պահին շենքը վերականգնելու և պահպանելու հնարավորություն չունի:«Ինչ-որ իմաստով մենք փրկեցինք այս շենքը»,-ասում է նա` հույս հայտնելով, որ այլևս ոչ ոքի մտքով չի անցնի խոսակցություն բացել տարածքը սեփականաշնորհելու մասին:
​Կանադայից հայրենադարձված երիտասարդն ու խորհրդավոր բանալին
«Հայաստանը հազար Եվրոպա արժի». սիրիահայ երիտասարդ
Հուլիսի 07, 2018 Անի Գասպարյան 0
Երևանի պետական բանկ. 125-ամյա կառույցի փառավոր անցյալն ու անփառունակ ներկան
Մարգարյան հիվանդանոցի շարունակությամբ, դեպի Կողբացի խաչմերուկ, եռահարկ, սև տուֆից մի հրաշալի շենք կա, որի մոտով անցնելիս...
Հոկտեմբերի 16, 2017 Անի Գասպարյան 0
​Դեղատների գլխավոր վարչության շենք. ավելի քան 130 տարի ծառայելով առողջապահությանը
Երևանի ամենահին շենքերից մեկը, որ կառուցվել է XIX դարավերջին այն ժամանակվա Թարխանովսկայա փողոցում (այժմ Պուշկինի 56),...
Հուլիսի 24, 2017 Անի Գասպարյան 0
​Մնացականյանների տուն. հին Երևանի մի փոքրիկ անկյուն Կողբացու փողոցում
Եթե զբոսաշրջիկներն այցելեն Երևան ու հանգրվանեն Կողբացի 22 հասցեում գտնվող «Վիլլա Դելենդա» հյուրատանը, ապա հյուրատան դիմաց...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն